Qaymeqamîya qezaya  Pulurî ya Dêrsimî 8 dewî sey ''herêma afetî'' îlan kerdî û qerarê vengkerdiş û rijnayîşê nê dewan da.
Ame zanayene ke dewê Arslandogmûş, Gozeler, Yeşîlyazi, Kûşlûca, Yarimkaya, Yaylagunu, Molaalîler û Bûzûltepe yê qezaya Pulurî yê Dêrsimî hetê qaymeqamîya ra sey ''herêma afetî'' ameyî îlankerdene.  Dimayê qerarî  keyayanê nê 8 dewanê ke qalê înan yena kerdene rê teblîgatî ameyî şawitene  û ame vatene ke ganî nê dewî bêrê vengkerdene û banê nê dewan bêrê rijnayene.
